《初度奉寄梁大参 其二》
明代·朱浙

五十七年六尺身，摄提星纪又初辰。摧颓那复风云气，落魄终甘草莽臣。

满座壶觞诸客醉，北堂莱綵一番春。老怀自笑疏狂甚，颠倒尊前白发新。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。